Dunavecse Város Önkormányzatának Képviselő-testülete

243-9/2022.

JEGYZŐKÖNYV

Készült a képviselő-testület 2023. május 24-én /15,00-16,30/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Bóbis Imre mb. rendészeti osztályvezető (Kunszentmiklósi Rendőrkapitányság)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és  Kochné Vadászi Borbála alpolgármester hitelesítik. Javaslom, hogy a meghívóban szereplő napirendi pontokat tárgyalja meg a testület egy kis változtatással, Kunszentmiklós Város Rendőrkapitányság Vezetőjének beszámolójával kezdődjön a napirendek tárgyalása. Továbbá a 7. i) Dunavecse Kölcsey, Kisfaludy és Bem utcák szennyvízelvezetési terve című napirenddel egészülne ki a nyílt ülés napirendje, valamint zárt ülésen Dunavecse Város díszpolgára cím adományozásának megtárgyalására kerülne sor.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

87/2023. (V. 24.) Kt. normatív határozata

Napirend elfogadása











H a t á r o z a t     

1.) Kunszentmiklós Városi Rendőrkapitányság Vezetőjének beszámolója a 
      kistérség és Dunavecse közbiztonságának helyzetéről
  2.)  Jelentés a lejárt határidejű határozatok végrehajtásáról, a tett  

       intézkedésekről, tájékoztató a két ülés közötti jelentősebb eseményekről

  3.) A 2022. évre vonatkozó éves, összefoglaló ellenőrzési jelentés
       elfogadása
                          4.) Javaslat az önkormányzat 2022. évi zárszámadásának megtárgyalása, - a 

                               zárszámadási rendelet megalkotása. 
                          5.)  Javaslat az önkormányzat vagyonáról és a vagyongazdálkodás 

                                szabályairól szóló rendelet módosítására

   6.) Tájékoztató az Oktatási intézményekben történt beiratkozások
         eredményéről
                            7.) Egyéb ügyek


          a) Békepárti határozat elfogadása

                                 b)  Javaslat a helyi építési szabályokról szóló rendelet módosítására

                                 c)  Javaslat a közterület nevek megállapításáról, valamint a

                                     házszámozásról szóló rendelet módosítására

d) Közbeszerzési eljárással kapcsolatos döntés

e) Múzeum ingyenes tulajdonba adásának kezdeményezése

        f)   Pályázati felhívásra beérkezett ajánlatok megtárgyalása 

              (önkormányzati ingatlan értékesítése, 1849/2)
g)  Javaslat önkormányzati ingóság értékesítésére (homlokrakodó)

                               h)  Döntés pályázaton való indulásról



        i)   Dunavecse Kölcsey, Kisfaludy és Bem utcák szennyvízelvezetési 
                                  terve
Zárt ülés:

                1. Dunavecse Város díszpolgári cím adományozása

     A napirendi pontok elfogadása után megkezdődött azok tárgyalása.
1./ Napirend:

      Kunszentmiklós Városi Rendőrkapitányság Vezetőjének beszámolója a

      kistérség és Dunavecse közbiztonságának helyzetéről

      Előterjesztő: Vörös Sándor polgármester
      Előterjesztésért felelős: dr. Fekecs Dénes r. alezredes mb. kapitányságvezető
Vörös Sándor polgármester úr
Mindenki megkapta a rendőrkapitányság beszámolóját, felkérem Bóbis Imre rendőr százados urat a napirend kiegészítésére. A kapitányságunkon nagy személyzeti váltás történt, a kapitány úr személye, a rendészeti osztály, illetve a bűnügyi osztály vezetőjének a személye is megváltozott. 
Bóbis Imre mb. rendészeti osztályvezető (Kunszentmiklósi Rendőrkapitányság)
Tisztelt Képviselő-testület! A pandémia óta visszaesett a közterületi bűncselekmények száma, ezzel szemben megjelent egy másik jelenség a családon belüli konfliktusok, a zaklatás, a kapcsolati erőszak és családon belüli erőszak. 2022-es évben Dunavecse város területén a regisztrált bűncselekmények száma 35-ről 78-ra emelkedett, ami 123 %. A 2022-es évben kiemelt útvonala volt az embercsempészeknek az 51. sz. főút, illetve a híd. Itt tudtuk elcsípni a migráns személyek szállítóit. Ez 14 bűncselekményt jelent, ami már jócskán megemelte a számot. A mindennapjainkat érinti a vagyon elleni bűncselekmények, a lopások száma 8-ról 13-ra, a lakásbetöréseké 0-ról 1-re emelkedett. A nyomozás eredményesség területén kapitányságunk a 2022-es évben 68,1 %-ot ért el a 2021. évi 83,4 %-kal szemben. A rendőrkapitányság felderítési mutatója a 2022-es évben 45 % volt. Azt szoktam mondani, ha valami 50 % alatt van, akkor a bűnözők állnak nyerésre, sajnos minden második bűncselekménynél nem tudjuk elfogni az elkövetőt. Ezt a 2023. évre célként fogom kitűzni magunknak, hogy a lakosságot jobban irritáló bűncselekmények miatt nagyobb százalékú  eredményességet tudjunk elérni. A rendészeti szolgálati ághoz tartozó alapfeladatok elvégzésének legfontosabb mutatóinak (helyszíni bírság, elfogás, előállítás) eredményei az elmúlt évek adataihoz képest kismértékben növekedtek. A dunavecsei térségben Török Renátó r. főtörzsőrmester és Tóth János r. őrmester körzeti megbízottak teljesítettek szolgálatot. A városnak az lenne a megnyugtató, ha itt tudna élni a körzeti megbízott a lakók között. Az idei évben már van egy pályázó, aki kérte áthelyezését, bízom benne pár hónap múlva tudunk saját körzeti megbízottat a területre küldeni. Az a célunk, hogy legyen helyi rendőr, akihez lehet fordulni, kapcsolatot tartani. Jelen pillanatban csak ad-hoc jelleggel tud a körzeti megbízott jönni, aki a déli területeken van. Közlekedés szempontjából annyival egészíteném ki a beszámolót, hogy egy könnyű és egy súlyos sérüléses baleset történt 2022-ben. Nem tekinthető vészes számnak, de az országos elvárásnak az a koncepciója, hogy egy is sok, ha az bekövetkezik. 2030-ra a nulla balesetet tűzték ki. Azzal szeretném a kiegészítésem zárni, hogy igyekszünk a területen lenni, elérhetőek lenni, és ha szükség van ránk, igyekszünk akár egy rendezvényen vagy bármilyen programon részt venni a saját lehetőségeinkhez mérten. 
Vörös Sándor polgármester úr

A városunkban 2 fiatalember is van, aki a készenléti rendőrséghez tartozik, elmondásuk szerint nem szeretnének ezen változtatni. 
Bóbis Imre mb. rendészeti osztályvezető (Kunszentmiklósi Rendőrkapitányság)
Az a baj, hogy a fiataloknak az elsődleges szempontjuk az anyagiak. Mondhatnám azt, hogy rossz gazdasági környezetben vettük át a kapitányságot, megszorítások vannak minden téren, de ezzel az önkormányzatokkal karöltve vagyunk. Nincs lehetőségünk arra, hogy saját bértáblát alakítsunk ki, ugyanazt a bérezést kell adnunk, mint Nyíregyházán vagy a Dunántúlon. Az említett fiatalokat felkerestem, megpróbáltam őket hazacsalogatni, sajnos az a tapasztalat, hogy nem szívesen jönnek olyan helyre, ahol kevés a rendőr, mert neki akkor sokat kell dolgozni. 
Vörös Sándor polgármester úr

A múlt évben költözött a hivatalba körzeti megbízotti iroda, kérdezem, hogy marad-e továbbra is?

Bóbis Imre mb. rendészeti osztályvezető (Kunszentmiklósi Rendőrkapitányság)
Azt szeretném, ha maradna az iroda, mert ha sikerül feltölteni az álláshelyet, akkor muszáj lesz neki itt dolgoznia. 
Vörös Sándor polgármester úr

A köztéri szoborrongálással kapcsolatban több kérdésem is lenne. Van-e előrelépés a nyomozással kapcsolatosan? Továbbá, ha szobor szomszédságában helyeznek el kamerát, az mennyire szabályszerű? A felvétel használható-e nyomozati anyaghoz?
Bóbis Imre mb. rendészeti osztályvezető (Kunszentmiklósi Rendőrkapitányság)
Folyamatban lévő nyomozásról nem szívesen adunk információt, de jelen helyzetben bőven van aktualitása az ügynek. A két kamera, aminek az adatait sikerült beszerezni, nem lát rá a körfogalomra, elég rossz minőségű éjszaka a felvétel. A megadott helyre telefonos cella pozíció lekérdezést kértünk, ebből egy nagy adathalmazt fogunk kapni, ezt kell megszűrni. Valószínű gyalogosan ment oda, mert lábnyom töredéket találtunk a környező helyszínen. Az elkövető, akikre gondoltunk, ők otthon tartózkodtak. Hamarosan sajtóközleményt fogunk kiadni, melyben nyomravezetői díj kitűzésére fog sor kerülni, abban bízunk, hogy ez segíteni fog. Úgy érzem, hogy az elkövető nem átutazó bűnöző volt. A magán kamerákkal kapcsolatban az adatvédelmi törvény elég szigorúan szabályozza a lakóingatlan, illetve a körülvevő terület rögzítését. A lakóingatlan, illetve a körülvevő területet fel lehet venni, azon kívül lévő személyek arcképe, beazonosíthatósága rögzítéséhez hozzájárulás szükséges, amit nem lehet megoldani. 
Aranyi János Gábor képviselő úr

Az autók fedélzeti kamerájával sem szabályos rögzíteni mozgóképet, viszont a bizonyításhoz elengedhetetlenül fontos. 
Laub Miklós a Római Katolikus Egyház képviselője

Tehát az lenne a jobb megoldás, ha olyan kamera lenne, ami közterületen van.
Vörös Sándor polgármester úr

Megkérdeztem azt a céget, aki a kamerarendszer karbantartásával foglalkozik, egymillió forint lenne kiépíteni az új kamerát. Erre jött az ötlet, hogy az ingatlanon az egyház helyezné el a kamerát és figyelné a szobrot. Innen jött a gondolat. 
Bóbis Imre mb. rendészeti osztályvezető (Kunszentmiklósi Rendőrkapitányság)
A felvételeket minden esetben fel lehet használni, viszont ha a másik fél megtámadja, hogy miért van oda kamera kihelyezve, akkor az, jogilag nem védhető az egyház részéről. Annak mindig örülünk, hogy úgy állítják az emberek a kameráikat a házuk sarkán, hogy az bizonyítékként felhasználható. Az már más kérdés, hogy lehet, hogy 100 alkalomból egyszer sem történik pereskedés, de mi van akkor, ha pont olyan személybe botlunk bele, aki a GDPR szabályaival tisztában van és neki az arcát nem lehet rögzíteni a hozzájárulása nélkül. 
Tóth József képviselő úr
Az Eurovelló kerékpárutat úgy használják a gépjárművek, mintha az autóút lenne. Kérdésem, hogy tud-e róla, hogy ezzel kapcsolatban hány eljárás indult? Továbbá meglátszik a közlekedésünkön az is, hogy szinte nincs rendőri jelenlét Dunavecsén. A gépjárművekkel úgy parkolnak a járdákra, hogy a gyalogosnak kell kimennie az útra. A Vasút utcában ki van rakva a Megállni Tilos tábla több éve, mégis egy ott lakó rendszeresen rossz helyen parkol. A parkokba úgy beparkolnak a személyautóval, mintha az a világ legtermészetesebb dolga lenne. Már a Liszt Ferenc téren ki lett rakva egy tiltó tábla, mégsem tartják be. Kunszentmiklóson két hét után leszoktatták az Endrődi utcában a Megállni Tilos táblák után az ott parkolókat, nálunk ez több év után sem működik. 
Vörös Sándor polgármester úr

Ez is visszatérő probléma volt, hogy bizonyos boltok környékén, közterületen történik az alkoholfogyasztás. 
Bóbis Imre mb. rendészeti osztályvezető (Kunszentmiklósi Rendőrkapitányság)
Ezeknek a problémáknak csak az-az útja, hogy a rendőr jön figyelmeztet, bírságol, feljelent. Nem a legszimpatikusabb tevékenység, de csak így lehet elérni változást. Ígéretet teszek, ha lesz szabad kapacitás ki fogunk jönni.

Tóth József képviselő úr

Sokat autózom Dunavecse és Kunszentmiklós között. Elmondhatom, hogy Tasson az 5 napból négy napon van traffipax, így mindenki betartja a sebességet. 

Tóth József képviselő úr

Ha elindul a folyamat, már anélkül is, hogy ott lenne a rendőr, mindenki betartja a sebességet és nem áll megáll a Megállni Tilos táblánál. Ha ott kialakul egy normális közlekedési rend, akkor át tudunk menni másik problémára. 
Sándor Zsombor képviselő úr

Reggel és délután – amikor érkeznek a gyerekek az iskolából és amikor távoznak – főleg délután szokott lenni a buszmegállóba olyan probléma, hogy néhány gyermek azt gondolja, hogy ő erősebb, mint a többiek. Ezért kérném a buszmegálló és környékén az időszakos rendőri jelenlétet. 
Kovács Péter képviselő úr

Ha négy körzeti megbízott lenne, akkor tudna időt tölteni a településen. Sajnos, amíg két rendőr van csak, addig itt nem lesz rend. 
Bóbis Imre mb. rendészeti osztályvezető (Kunszentmiklósi Rendőrkapitányság)
Tudom, hogy mi a lakosságnak az igénye és nem mindig arra helyeződik a hangsúly. Ebből kell nekünk jó gazda gondosságával gondoskodni, hogy jusson mindenhová. Én is nagyon örülnék, ha a településen működhetne egy őrs, mert ez azt jelentené, hogy itt rendet tud tartani és nem pedig a szomszédos településekről embereket kellene átcsoportosítanom. Arról szól az életünk, hogy egyik településről a másikra utaztatjuk rendőreinket. Az lenne a cél, hogy aki itt van, az itt dolgozzon. 
Vörös Sándor polgármester úr

Megkérdezem a képviselő-testület tagjaitól, hogy van-e még kérdés a napirendhez?
A képviselő-testület tagjai részéről továbbá kérdés nem volt.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a rendőrségi beszámoló elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

88/2023. (V.24.) Kt.h.

Rendőrség beszámolója











H a t á r o z a t

1./ Dunavecse Város Önkormányzata Képviselő-testülete a Kunszentmiklósi Városi Rendőrkapitányság Vezetőjének – „A kistérség és Dunavecse közbiztonságának helyzetéről” szóló beszámolóját elfogadja.

2./ Ezen határozatról értesül:
- Dr. Fekecs Dénes mb. kapitányságvezető (Kunszentmiklósi Rendőrkapitányság)
- Vörös Sándor polgármester Dunavecse

- Nagy Erzsébet jegyző 
2./ Napirend:

     Jelentés a lejárt határidejű határozatok végrehajtásáról, a tett intézkedésekről, 
     tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
- Megrendezésre került a Fut a város, a futóverseny részével elégedettek lehetünk, viszonylag szép számmal voltak futók. Az esti programon viszont nagyon kevesen jöttek el, pedig többet érdemelt volna a produkció. Szemétszedési akciót is hirdettünk azon a hétvégén, ami szintén nagyon gyér látogatottságú volt. Az érdektelenséget tudom leszűrni mindebből. 
- A Petőfi emlékévvel kapcsolatban számos eseményünk volt, illetve vannak olyan pályázatok is, amelyek a végéhez közelednek, ilyen a DVKE Egyesület Nagy Pál ház felújítása. Továbbá ilyen a színdarabhoz kapcsolódó pályázat is. Sok olyan Petőfi-s rendezvény volt, ahol hangosítani kellett, amit Tóth József képviselő úr oldott meg. Ezúton is köszönjük a munkáját. 
A rendezvényekkel kapcsolatban negatívum nem ért minket, de jó lett volna, ha a településről többen megnézték volna. 

- A hajógyárral kapcsoltban voltak nálam egyeztetni az elmúlt időben. Tájékoztattak a terveikről, illetve megmutatták az elkészült terveket, amelyekkel rendelkeztek. Azt az információt kaptam, hogy két év lesz, mire minden engedély beszerzésre kerül. A legfőbb probléma az áram kérdése, mert nem tudták lekötni az áramot, amit igényeltek, így a munkálatok sem tudtak megkezdődni. 
- A körforgóval kapcsolatos munkaterület átadása megtörtént, illetve a szennyvízhálózat építési területe. Első körben csak az önkormányzati terület került átadásra, mert a Magyar Közút nem volt hajlandó átadni a munkaterületet, egyéb dokumentumokat kértek még ők is. Amit azóta pótoltak és átadásra került a munkaterület is. 
- Fogászattal kapcsolatban járt nálam egy hölgy, aki képviseli azt a vállalkozást, aki meg fogja vásárolni a praxist. Kértem tőle írásban anyagot, a kérésünkre tájékoztatott is, amiben leírta, hogy május 29-én kerül várhatóan aláírásra a praxis vásárlása. Megnevezte az orvost, aki a praxist birtokolni fogja és megnevezte azt a fogászt is, aki a dunavecsei ellátást fogja végezni. A következő lépés az lesz, hogy a vásárolóval közölni fogjuk a tartós helyettesítés végzését is. A praxis megvásárlásától az engedélyezésig több hónap fog eltelni. Jeleztem a hölgynek, hogy az ő szerződéskötéséhez a finanszírozóhoz kell testületi határozat. 
- A MIRE közgyűlésén jártam Budapesten, ami érdekes volt, hogy tárlatvezetést kaptunk az új Petőfi állandó kiállításra. Megdöbbenve tapasztaltam, hogy a kiállítást 2 óra alatt néztük meg, nem volt az egészben hat műtárgy, az összes többi látványelem. Én ezt nem nevezném múzeumnak, inkább interaktív kiállításnak. 
Tóth József képviselő úr

Voltam én is olyan múzeumba, ahol kézzel fogható korabeli tárgy van kiállítva, viszont rengeteg interaktív dologgal van kiegészítve. Nekem felnőtt fejjel is nagyon érdekes volt, tudnak vele játszani és nagyon könnyű megújítani, mert másik programot töltesz be. Most megnézzük a Petőfi házunkat, 5 év múlva ugyanígy fog kinézni. Viszont ha ezekkel az elemekkel lehet frissíteni, tud vele játszani, akkor talán többször el fog oda látogatni. Egyébként jó ki van találva, mert mindig korhű és mindig új információt tartalmaz. A mai gyerekeknek lett ez kitalálva. 
Vörös Sándor polgármester úr
Folytatnám a tájékoztatót, Leader elnökségi ülésen vettem részt Kiskőrösön, ahol a maradvány pénzek felhasználásáról volt szó. A lényeg az, hogy eszközre lehet pályázni, javaslom, hogy adjuk be a pályázatot. 4 és 20 millió forint közötti pályázatokat várnak, arra gondoltam, hogy egy új alumínium mobilszínpad vásárlását érdemes volna beadni és a régi, nehezen mozdítható színpad helyett. Javaslom, hogy arról hozzunk határozatot, hogy beadhassuk a pályázatot és később megbeszélnénk a lehetőségeket. A döntést a 7. h napirendi pont keretében hoznánk meg.
- Bács-Kiskun Vármegye Bűnmegelőzési Tanácsának alakuló ülésén vettem részt. Az országban ötödikként alakult meg, negyedévente lesznek ülések. 

- A közvilágítás korszerűsítésével kapcsolatban elmondanám, hogy az összes ledes közvilágítási lámpa Dunavecsén van. A szerelő is járt nálam a héten, mert a szerződésben voltak olyan részek, amelyekkel nem értettem egyet és ezeket beszéltük át. A körforgó egy része a közút kezelésébe kerül, másik része pedig az önkormányzatéba.   
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
3./ Napirend:
     A 2022. évre vonatkozó éves, összefoglaló ellenőrzési jelentés elfogadása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.
Molnár Gyula képviselő, a P.Ü.V. Bizottság elnöke

A 2022. évben a belső ellenőrzési tevékenységet az önkormányzat által megbízott Rogács Zsolt Viktor látta el. Az általa elvégzett ellenőrzésről, az ellenőrzési jelentésben foglaltakról az alábbiak szerint adnak számot: A 2022. évben egy ellenőrzési feladat került meghatározásra a „Az önkormányzat és intézményei szabályozottságának vizsgálata” tárgyú ellenőrzés volt tervezve. Az ellenőrzés keretében az önkormányzati szabályzatok meglétének és megfelelőségének ellenőrzése volt a cél.

Az ellenőrzésről, a jelentésben foglaltakról, a megvalósított intézkedésekről éves összefoglaló jelentést készítettünk. Az összefoglaló jelentés részletesen beszámol a 2022. év terhére tervezett tevékenységről, a jelentés hibát nem állapított meg, 1 esetben javasolta a szabályzatban foglaltak gyakorlathoz történő igazítását.
A fenti ellenőrzéshez kapcsolódóan az ellenőrzési jelentést, az éves összefoglalót, az ellenőrzések nyilvántartása az előterjesztéshez csatolva van. A bizottság elfogadásra javasolja a 2022. évre vonatkozó éves összefoglaló ellenőrzési jelentést. 
Vörös Sándor polgármester úr
Megkérdezem a képviselő-testület tagjaitól, hogy ki ért egyet a 2022. évre vonatkozó éves, összefoglaló ellenőrzési jelentés elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

89/2023. (V.24.) Kt.h.
A 2022. évre vonatkozó éves, összefoglaló
ellenőrzési jelentés 










H a t á r o z a t
1./ Dunavecse Város Önkormányzat Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (1) bekezdése és az 56. § (8) bekezdése alapján a 2022. évre vonatkozó éves, összefoglaló ellenőrzési jelentést elfogadja. 

2./ Ezen határozatról értesül:
- Rogács Zsolt Viktor 6300 Kalocsa, Damjanich u. 5.
- Ginál Róbert gazdálkodási csoportvezető

- Vörös Sándor polgármester 

- Nagy Erzsébet jegyző
4./ Napirend:
     Javaslat az önkormányzat 2022. évi zárszámadásának megtárgyalása, - a 

     zárszámadási rendelet megalkotása
     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A bizottság megtárgyalta az önkormányzat 2022. évi zárszámadásáról és a 2022. évi pénzmaradvány jóváhagyásáról szóló rendelet tervezetet és elfogadásra javasolja a képviselő-testület számára.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat 2022. évi zárszámadásáról és a 2022 évi pénzmaradvány jóváhagyásáról szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 5/2023. (V.25.) rendeletét a 2022. évi zárszámadásról és a 2022. évi pénzmaradvány jóváhagyásáról.

(A rendelet teljes terjedelmében e jkv-höz csatolva van)

5./ Napirend:
     Javaslat az önkormányzat vagyonáról és a vagyongazdálkodás 

     szabályairól szóló rendelet módosítására

     Előterjesztő: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

Az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet és annak mellékleteiben vannak felsorolva és csoportosítva az önkormányzat tulajdonában lévő vagyonelemek. Az év közben bekövetkezett változásokat, szükséges a rendeletben átvezetni minden évben zárszámadás elfogadásáig és az ingatlan vagyonkataszterrel összevetni. 2022. évben a táblázatban szereplő ingatlanok kerültek értékesítésre, melyek az üzleti vagyon körébe tartoznak és a rendelet 2. melléklete tartalmazza:

A rendelet nem tartalmazta a Csősz utca telket, mely 1849/12 hrsz-ú 509 m2 nagyságú, ezzel ki kell egészíteni a rendeletet. A vagyonrendelet felülvizsgálata és módosítása a zárszámadás elfogadásához kapcsolódók. A zárszámadási rendeletnek legkésőbb május 31. napjáig kell hatályba lépnie. 
Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat vagyonáról és a vagyongazdálkodás szabályairól szóló rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 6/2023. (V. 25.) rendeletét az önkormányzat vagyonáról és a vagyongazdálkodás szabályairól szóló 10/2014. (V.05.) önkormányzati rendelet módosításáról.
(A rendelet teljes terjedelmében e jkv-höz csatolva van)

6./ Napirend:
      Tájékoztató az Oktatási intézményekben történt beiratkozások eredményéről
      Előterjesztő: Vörös Sándor polgármester

      Előterjesztésért felelős: oktatási intézmények vezetői
      Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, a P.Ü.H.V. Bizottság elnöke
A bizottság megtárgyalta az oktatási intézmények tájékoztatóit és elfogadásra javasolta azokat. 
Vörös Sándor polgármester úr

Javaslom, hogy az iskolától kérjünk tájékoztatót a szeptembertől induló tanórán kívüli foglalkozásairól. 
Tóth József képviselő úr
Látjuk mi is a tanárhiányt, az iskolában jelenleg nincs testnevelő tanár, a szaktanárok vidékről jönnek, ők nem fognak délutáni szakköröket tartani, ők nem ügyelnek, kirándulni se viszik a gyerekeket. Gyakorlatilag semmibe nem veszt részt, mert utazik a következő iskolába, hogy ott leadja az óráit. 
Vörös Sándor polgármester úr

A Sportegyesület részéről fizettünk egy edzőt, aki a 7-11 korosztálynak tartotta az edzéseket. Fel kellett vennem még egy edzőt, mert annyi gyermek volt, aki focizni szeretne.
Megkérdezem a képviselő-testület tagjaitól, hogy ki ért egyet a Dunavecsei Petőfi Sándor Általános Iskola beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

90/2023. (V.24.) Kt.h.

Tájékoztató az oktatási intézményekben

történt beiratkozásról 

(Dunavecsei Petőfi Sándor Ált.Iskola)









     H a t á r o z a t










1./ Dunavecse Város Önkormányzata Képviselő-testülete úgy határoz, hogy a Dunavecsei Petőfi Sándor Általános Iskola igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Petőfi Sándor Általános Iskola 

- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Százszorszép Óvoda beiratkozásokról szóló tájékoztatójának elfogadásával, valamint a 7 csoport indításával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
91/2023. (V.24.) Kt.h.

Százszorszép Óvodában indítható

csoportok száma










H a t á r o z a t










1./ Dunavecse Város Önkormányzat Képviselő-testülete a köznevelésről szóló 2011. évi CXC. törvény 83. § (2) bekezdés d) pontja alapján az óvodai csoportok számát a 2023/2024.-ös nevelési évben, 2023. szeptember 1-jével a következők szerint határozza meg:

          Százszorszép Óvoda I.  (Zrínyi utca 6.)      indítható csoportok száma:   3 csoport

          Százszorszép Óvoda II. (Honvéd utca 22.) indítható csoportok száma:   4 csoport

2./ A képviselő-testület felkéri Vörös Sándor polgármestert az intézmény értesítésére és a szükséges intézkedések megtételére.

3./ Ezen határozatról értesül:

- Nagy Erzsébet jegyző

- Vörös Sándor polgármester 

- Erdős Erika mb. óvodavezető
- Ginál Róbert gazdálkodási csoportvezető

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Gróf Teleki József Református Általános Iskola és Kollégium beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

92/2023. (V.24.) Kt.h.

Tájékoztató az oktatási intézményekben

történt beiratkozásról 

(Dunavecsei Református Kollégium)









H a t á r o z a t










1./ Dunavecse Város Önkormányzata Képviselő-testülete a Dunavecsei Református Kollégium igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Dunavecsei Református Kollégium 
- Vörös Sándor polgármester

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Duna Menti EGYMI beiratkozásokról szóló tájékoztatójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

93/2023. (V.24.) Kt.h.

Tájékoztató az oktatási intézményekben

történt beiratkozásról 

(Duna Menti EGYMI)









H a t á r o z a t










1./ Dunavecse Város Önkormányzata Képviselő-testülete a Duna Menti EGYMI (Dunavecse, Fő út 39.) igazgatójának az oktatási intézményekben történt beiratkozások eredményéről szóló tájékoztatóját elfogadja.
2./ Ezen határozatról értesül:
- Duna Menti EGYMI Dunavecse 

- Vörös Sándor polgármester
7./ Napirend:
     Egyéb ügyek

      a)  Békepárti határozat elfogadása
           Előterjesztő: Vörös Sándor polgármester

           Előterjesztésért felelős: Nagy Erzsébet jegyző
           Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A bizottság megtárgyalta a napirendet és elfogadásra javasolja a békepárti határozati javaslatot.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a békepárti határozati javaslat elfogadásával? 
A képviselő-testület tagjai 7 igen szavazattal, ellenszavazat nélkül az alábbi határozatot hozták:

94/2023. (V. 24.) Kt.h.

Békepárti határozat

1./ Dunavecse Város Önkormányzata Képviselő-testülete egyetért a melléklet szerinti orosz-ukrán háború egyéves évfordulójáról szóló 5/2023. (III. 31.) OGY határozattal.

Határidő: azonnal

Felelős: Vörös Sándor polgármester

2./ Ezen határozatról értesül:

- Vörös Sándor polgármester

- Szita Károly Megyei Jogú Városok Szövetségének elnöke

- Nagy Erzsébet jegyző


7. b) Javaslat a helyi építési szabályokról szóló rendelet módosítására
        Előterjesztő: Vörös Sándor polgármester
        Előterjesztésért felelős: Nagy Erzsébet jegyző
                    Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

Dunavecse Város Önkormányzat Képviselő-testülete 226/2022.(XII.14.) Kt.h. határozatával döntött a Dunavecse 0265/37 és 076/14 helyrajzi számú telkeket érintő körforgalomra és a 0254/1, 0254/2, 0254/3, 0263/89 helyrajzi számú telkeket érintő iparterületre vonatkozó településrendezési eszközök módosításáról, és ezeket a területeket az önkormányzat kiemelt fejlesztési területté nyilvánította és döntött a településrendezési terv módosításának egyszerűsített eljárásrend szerint módosításának megindításáról. A tervezet az OTÉK 2012. augusztus 6-án hatályos állapota szerinti tartalommal elkészült. A partnerségi véleményezési eljárást az önkormányzat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017 (XI.2.) önkormányzati rendelet alapján lefolytatta, melynek keretében 2023. február 23-án tervismertető lakossági fórumot tartott. A lakossági fórumon érdemi észrevétel nem volt, és a közzététel ideje alatt észrevétel sem írásban sem szóban nem érkezett. Az önkormányzat hivatali kapun keresztül lefolytatta a környezeti értékelés szükségességéről szóló előzetes eljárást. Az eljárás során egyik véleményező sem tartotta szükségesnek a 2/2005. Kormányrendelet szerinti dokumentáció és eljárás lefolytatását, az állami főépítész azonban kérte, hogy a dokumentáció kiemelten vizsgálja a módosítások épített környezetre gyakorolt hatását. A dokumentáció ezzel kiegészült. Dunavecse Város Önkormányzat Képviselő-testülete 66/2023.(III.8.) Kt.h. határozatával úgy döntött, hogy a folyamatban lévő, a Dunavecse 51-es út-Kelédháti út kereszteződésében tervezett körforgalmi csomópont és a 0254/1, 0254/2, 0263/89 helyrajzi számú ingatlanokat érintő településrendezési eszközök  módosításához nem készíttet környezeti vizsgálati dokumentációt.
A Schneider Electric elektronikai üzemének megközelítéséhez új körforgalmi csomópont épül, melynek engedélyezési tervei a hatályos szabályozással nincsenek összhangban. A csomópont megvalósításához szükséges a körforgalmi csomópont szabályozásának kismértékű korrekciója, amely az engedélyezett úttervek alapján készült el és a kisajátítás alapjául szolgál. A bizottság javasolja elfogadni a rendelet tervezetet.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a helyi építési szabályokról szóló rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 7/2023. (V. 25.) rendeletét a helyi építési szabályairól szóló 29/2004. (X.27.) önkormányzati rendelet módosításáról.
(A rendelet teljes terjedelmében e jkv-höz csatolva van)


7. c)  Javaslat a közterület nevek megállapításáról, valamint a
                    Házszámozásról szóló rendelet módosítására
                    Előterjesztő: Vörös Sándor polgármester

                    Előterjesztésért felelős: Nagy Erzsébet jegyző
                    Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A bizottság megtárgyalta a közterület nevek megállapításáról, valamint a házszámozásról szóló rendelet módosítását és azt elfogadásra javasolja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a közterületi nevek megállapításáról szóló rendelet módosításával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 8/2023. (V. 25.) rendeletét a közterület nevek megállapításáról, valamint a házszámozásról szóló 19/2015. (XI. 26.) önkormányzati rendelet módosításáról.
(A rendelet teljes terjedelmében e jkv-höz csatolva van)


7. d) Közbeszerzési eljárással kapcsolatos döntés
                    Előterjesztő: Vörös Sándor polgármester

                    Előterjesztésért felelős: Ginál Róbert gazdálkodási csoportvezető
                    Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A TOP_PLUSZ-2.1.1-21-BK1-2022-00017 számú Épületenergetikai fejlesztés Dunavecse településen című pályázatunk (a Településellátó Báthory utcai telephelyének felújítása) nyílt közbeszerzési eljárásával kapcsolatosan az árajánlatok beérkeztek. A közbeszerzést végző cég a közbenső döntést követő hiánypótlásokat is lebonyolította, így a következő lépés, hogy az eljárásban érintett bíráló bizottsági tagok végső döntési javaslatát a testület elfogadja. A döntési javaslat tartalmazza mindkét rész esetében a nyertes ajánlattevőt és a megvalósításhoz szükséges önrész összegét az alábbiak szerint: 1. rész esetében 105.056.482 Ft a nettó ajánlati árat adott a nyertes, így az IM PRODUCT Kft-t (1223 Budapest, Rózsakert utca 3-11. D.ép. A.lház) nyertessé és a Böröcz Generál Építő és Szolgáltató Kft. és Civil-Tech Kft. közös ajánlattevőket, mint BC-Konzorcium (2400 Dunaújváros, Hajnal utca 11. 4/3.) második legkedvezőbb ajánlattevővé való nyilvánítását javasolja a bíráló bizottság. A 2. rész esetében 6.899.127 Ft a nettó ajánlati árat adott a Generál Építőipari Kft. (6300 Kalocsa, Vasút u. 20.) az ő nyertessé való nyilvánítását javasolja a bíráló bizottság. A bizottság javasolja elfogadni a közbeszerzést lezáró döntésről szóló határozati javaslatot.
Nagy Erzsébet jegyző

Az új, a közbeszerzésekről szóló 2011. évi CVIII. törvény 22. § (5) bekezdése szerint testületi döntéshozatal esetében név szerinti szavazást kell alkalmazni. Ennek megfelelően az eljárás ezen szakaszában azt javaslom a testületnek, hogy névszerinti szavazással döntsenek.

Vörös Sándor polgármester úr

Név szerinti szavazás következik. 

Nagy Erzsébet jegyző

Az SZMSZ 16. § (2) bekezdése értelmében név szerinti szavazás következik, melynél a jegyző a jelenléti ív szerinti sorrendben felolvassa a képviselők nevét, akik igennel vagy nemmel szavaznak a feltett kérdésre. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a közbeszerzési eljárással kapcsolatos közbeszerzést lezáró döntésről szóló  /TOP Plusz 2.1.1-21 azonosító számú „Önkormányzati épületek energetikai korszerűsítése” ÖTI felújítása/ határozati javaslat elfogadásával?
Nagy Erzsébet jegyző

Kérem, Vörös Sándor polgármester urat, hogy válaszoljon a feltett kérdésre igennel vagy nemmel.

Vörös Sándor polgármester úr

Igen. 

Nagy Erzsébet jegyző

Kérem, Kochné Vadászi Borbála alpolgármester asszonyt, hogy válaszoljon a feltett kérdésre igennel vagy nemmel.

Kochné Vadászi Borbála alpolgármester
Igen. 

Nagy Erzsébet jegyző

Kérem, Aranyi János Gábor képviselő urat, hogy válaszoljon a feltett kérdésre igennel vagy nemmel.

Aranyi János Gábor képviselő úr

Igen. 

Nagy Erzsébet jegyző

Kérem, Kovács Péter képviselő urat, hogy válaszoljon a feltett kérdésre igennel vagy nemmel.

Kovács Péter képviselő úr

Igen.

Nagy Erzsébet jegyző

Kérem, Molnár Gyula képviselő urat, hogy válaszoljon a feltett kérdésre igennel vagy nemmel.

Molnár Gyula képviselő úr

Igen. 

Nagy Erzsébet jegyző

Kérem, Sándor Zsombor képviselő urat, hogy válaszoljon a feltett kérdésre igennel vagy nemmel.

Sándor Zsombor képviselő úr

Igen. 

Nagy Erzsébet jegyző

Kérem, Tóth József képviselő urat, hogy válaszoljon a feltett kérdésre igennel vagy nemmel.

Tóth József képviselő úr

Igen. 

A képviselő-testület tagjai név szerinti szavazással, 7 igen szavazattal, ellenszavazat nélkül az alábbi határozatot hozták:

95/2023. (V. 24.)  Kt.h.

Közbeszerzési eljárással kapcsolatos közbeszerzést lezáró döntés

/TOP Plusz 2.1.1-21 azonosító számú „Önkormányzati épületek

energetikai korszerűsítése” ÖTI felújítása/
















H a t á r o z a t
1./ Dunavecse Város Önkormányzata Képviselő-testülete a TOP_PLUSZ-2.1.1-21-BK1-2022-00017 azonosító számú „Önkormányzati épületek energetikai korszerűsítése” elnevezésű pályázat keretében a „Dunavecse ÖTI telephely felújítása, kialakítása” tárgyú közbeszerzési eljárásban a bíráló bizottság 1. részre vonatkozó végső döntési javaslatát jóváhagyja.

A Képviselő-testület az 1. rész esetében az IM PRODUCT Kft-t (1223 Budapest, Rózsakert utca 3-11. D.ép. A.lház) nyertessé, a Böröcz Generál Építő és Szolgáltató Kft. és Civil-Tech Kft. közös ajánlattevőket, mint BC-Konzorcium (2400 Dunaújváros, Hajnal utca 11. 4/3.) második legkedvezőbb ajánlattevővé nyilvánítja a bíráló bizottság javaslata szerint.

2./ Dunavecse Város Önkormányzata Képviselő-testülete az ÖTI Báthory utcai telephelyén lévő épület tető felújításához kapcsolódó közbeszerzési eljárásban a bíráló bizottság 2. részre vonatkozó végső döntési javaslatát jóváhagyja.

A Képviselő-testület a 2. rész esetében a Generál Építőipari Kft. (6300 Kalocsa, Vasút u. 20.) nyertessé való nyilvánítását fogadja el a bíráló bizottság javaslata alapján.

3./ A képviselő-testület továbbá úgy dönt, hogy a teljes beruházás megvalósításához szükséges önrészt nettó 9.340.562,- Ft azaz bruttó 11.862.513,- Ft összegét az alábbiak szerint:

1. részre: nettó 2.441.435,- Ft (azaz bruttó 3.100.622,- Ft-ot), 2. részre: nettó 6.899.127,- Ft (azaz bruttó 8.761.891,- Ft) összegben a 2023. évi költségvetése terhére biztosítja.
4./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Bács-Tender Kft. 6000 Kecskemét, Kisfaludy u. 8. II/1.

Molnár Gyula képviselő, a P.Ü.V. Bizottság elnöke

A napirend másik része a TOP-Plusz-1.2.3-21-BK1-2022-00013 számú Belterületi közutak fejlesztése Dunavecse I. ütem című pályázatunk (a Petőfi utca útburkolat felújítása) közbeszerzése a testület korábbi döntésének megfelelően kiírásra került.

A költségvetéssel kapcsolatosan több észrevétel érkezett, amely miatt a tervező több ponton módosította a korábban leadott anyagát. A módosítások a közbeszerzési szakértő szerint jelentős mértékűek voltak, ezért az eljárás visszavonását és egy új eljárás megindítását javasolták. A Bizottság javasolja elfogadni a határozati javaslatot.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

96/2023. (V. 24.) Kt.h.
Döntés a Dunavecse Petőfi utca útburkolat felújítás 1. üteméhez
kapcsolódó közbeszerzési eljárás ajánlati felhívásával 
visszavonásával és újra kiírásával kapcsolatosan










H a t á r o z a t
1./ Dunavecse Város Önkormányzata Képviselő-testülete a „Belterületi közutak fejlesztése” című TOP-Plusz-1.2.3-21-BK1-2022-00013 azonosító számú „Dunavecse Petőfi Sándor utca útburkolat felújítása” elnevezésű pályázat közbeszerzéséhez kapcsolódó 1. körös kiírását a műszaki tartalom módosítása miatt visszavonja.

2./ A képviselő-testület továbbá úgy dönt, hogy a tervezési dokumentáció átdolgozását követően az eljárás kerüljön újból megindításra.
3./ A képviselő-testület felkéri Vörös Sándor polgármester urat a további teendők ellátásra.
4./ Ezen határozatról értesül:

- Vörös Sándor polgármester 

- Ginál Róbert gazdálkodási csoportvezető

- Bács-Tender Kft. 6000 Kecskemét, Kisfaludy u. 8. II/1.


7. e) Múzeum ingyenes tulajdonba adásának kezdeményezése
                    Előterjesztő: Vörös Sándor polgármester

                    Előterjesztésért felelős: Nagy Erzsébet jegyző
                    Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A Dunavecse, belterület 64 hrsz-ú, „kivett múzeum” rendeltetésű ingatlan jelenleg a Magyar Állam tulajdonában van, és természetben a Dunavecse, Petőfi tér 1. szám alatti Helytörténeti kiállítás. A Magyar Falu Program támogatási rendszere 2021. évben újabb elemmel bővült, Magyarország Kormányának döntése alapján az 5000 fő szám alatti települések visszakaphatják a Magyar Nemzeti Vagyonkezelő Zrt, tulajdonosi joggyakorlása alatt lévő, de helyi szinten használati potenciába tartozó ingatlanokat. Jelen esetben lehetőség van rá, hogy a Dunavecse, Petőfi tér 1. szám alatt lévő Dunavecse 64 hrsz-ú ingatlan, azaz a Petőfi Múzeum épületének önkormányzati tulajdonba kerülését kezdeményezzük a Magyar Nemzeti Vagyonkezelő Zrt.-től. A bizottság javasolja elfogadni a határozati javaslatot.
Vörös Sándor polgármester úr

Egyébként a múzeumot elég szépen látogatják, úgy tűnik, hogy a Braun Beatrix is szépen helytáll, több csoporttól is érkezett pozitív visszajelzés a tárlatvezetésével kapcsolatban.
Nagy Erzsébet jegyző

Felajánlották, ha van még a településen olyan állami tulajdon, amit célszerű, hasznos volna, hogy önkormányzati tulajdonba kerüljön, azt kezdeményezhetjük.
Vörös Sándor polgármester úr

Kisebb földterületeket találtam a térképen, amit jó volna megkapni. Nekem még megfordult a fejember a diákotthonba lévő konyha, amit azóta is használunk. Egyre jobban feszít bennünket a diétás konyha engedélyeztetésének a kérdése. Továbbá a régi gyakorlókert jó lenne, ha visszakerülhetne.
Tóth József képviselő úr

Utána kellene nézni, amit lehet, kérjük vissza. 

Vörös Sándor polgármester úr

Utána fogok járni a felsorolt ingatlanoknak és amennyiben lehet kezdeményezni fogom az ingyenes tulajdonba adást. 
Megkérdezem a képviselő-testület tagjaitól, hogy ki ért egyet a múzeum ingyenes tulajdonba adásáról szóló határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

97/2023. (V. 24.) Kt. h.
a Dunavecse 64 hrsz-ú ingatlan ingyenes 
önkormányzati tulajdonba adásának kezdeményezése











H a t á r o z a t

1. Dunavecse Város Önkormányzatának Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában (és Dunavecse Város Önkormányzata vagyonkezelésében) lévő Dunavecse 64. helyrajzi számon felvett, kivett múzeum megnevezésű, 279 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 7.)pontjában meghatározott kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása feladatainak ellátása érdekében kívánja tulajdonba venni és helytörténeti gyűjtemény elhelyezése és működtetése céljára kívánja felhasználni célra kívánja felhasználni.
3. Dunavecse Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
Az Önkormányzat tudomással bír arról, hogy az igényelt ingatlan örökségvédelmi védettség alatt áll, és az ingatlan önkormányzati tulajdonba kerülése esetén vállalja az ehhez kapcsolódó kötelezettségek megtartását és teljesítését.
4. A Képviselő-testület felhatalmazza a polgármestert, hogy a Dunavecse 64 hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
5. A Képviselő-testület felhatalmazza a polgármestert, hogy a Dunavecse 64 hrsz.-ú ingatlan ingyenes önkormányzati tulajdonba adására vonatkozó megállapodást aláírja.
Határidő: azonnal
Felelős: 

·  polgármester

·  jegyző

      6.  Ezen határozatról értesülnek:

· Magyar Nemzeti Vagyonkezelő Zrt.

· Vörös Sándor polgármester

· Nagy Erzsébet jegyző

· Irattár

            7. f) Pályázati felhívásra beérkezett ajánlatok megtárgyalása
                   (önkormányzati ingatlan értékesítése, 1849/2)
                    Előterjesztő: Vörös Sándor polgármester

                    Előterjesztésért felelős: Vörös Sándor polgármester

                    Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A pályázati felhívásra egy ajánlat érkezett. A bizottság javasolja az 1849/2 hrsz-ú ingatlant, 1.300.000 Ft-ért Dézsi József részére értékesíteni.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

98/2023. (V. 24.) Kt.h.
Ingatlan értékesítése
(1849/2)

 








H a t á r o z a t



















1./ Dunavecse Város Önkormányzata Képviselő-testülete úgy rendelkezik, hogy az önkormányzat tulajdonát képező belterület 1849/2 hrsz. sz. alatt található, kivett beépítetlen terület megnevezésű, - Dunavecse, Fáy A. u. 22. - 550 m2 nagyságú ingatlanát Dézsi József (6087 Dunavecse, Jókai u. 47.) részére értékesíti a pályázati ajánlata alapján 1.300.000 Ft összegért.

2./  A képviselő-testület felkéri Vörös Sándor polgármester urat a szerződés aláírására, valamint a további teendők ellátására.

4./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Nagy Erzsébet jegyző


7. g)  Javaslat önkormányzati ingóság értékesítésére (homlokrakodó)
                     Előterjesztő: Vörös Sándor polgármester
                     Előterjesztésért felelős: Nagy Erzsébet jegyző
                     Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat. 
Molnár Gyula képviselő, a P.Ü.V. Bizottság elnöke

A bizottság megtárgyalta a napirendet és javasolja pályázat útján meghirdetni értékesítés céljából a Metal-Fach gyártmányú homlokrakodót.
Vörös Sándor polgármester úr

Megkérdezem a gazdasági vezetőtől, hogy sikerült-e megnézni, hogy mennyiért vettük, illetve milyen összegért hirdetik őket?

Ginál Róbert gazdálkodási csoportvezető

1.077 eFt-ért vettük, most 2,5 és 2,7 millió forint között van az új ára. Kettőt találtam fenn a hirdetési oldalon, egyiket 1,7 millió forintért, a másikat 1.650 eFt-ért használtan. 
Aranyi János Gábor képviselő úr

Javaslom, hogy 1.200 eFt + ÁFA összegért hirdessük meg. Azaz a felhívásban 1.524.000 Ft legyen feltüntetve.
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a homlokrakodót 1.524.000 Ft-ért hirdessük meg?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

99/2023. (V. 24.) Kt.h.
Önkormányzati ingóság értékesítése










H a t á r o z a t

1./ Dunavecse Város Önkormányzata Képviselő-testülete úgy határoz, hogy az önkormányzat tulajdonát képező METAL-FACH gyártmányú, T-229 típusú, homlokrakodót értékesíteni kívánja. Ennek érdekében 14 nap időtartamra pályázat útján meghirdeti értékesítés céljából, minimum vételár 1.524.000 Ft összegért. 

2./ A képviselő-testület felkéri 

- Nagy Erzsébet jegyzőt a pályázati felhívás közzétételére,

- Vörös Sándor polgármestert, hogy a legjobb ajánlatot adóval kösse meg a szerződést. 

3./ Ezen határozatról értesül:

- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

Az előterjesztésben nem szerepel, de van egy seprűgépünk is, amit 5 éve vásároltunk, párszor használtuk. Javaslom a seprűgép meghirdetését. A gazdasági vezetőtől kérdezem, hogy megnézted-e mennyiért vettük?
Ginál Róbert gazdálkodási csoportvezető

560 eFt-ért.
Tóth József képviselő úr

Nem biztos, hogy el kell adni, hiszen egyre kevesebb közmunkás lesz. 

Molnár Gyula képviselő úr

Adjuk el és helyette vegyünk olyan eszközt, ami megfelelő és a mostani géppel kompatibilis.

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a seprűgépet meghirdessük 500 ezer forint összegért?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

100/2023. (V. 24.) Kt.h.
Önkormányzati ingóság értékesítése
/seprűgép/




















H a t á r o z a t

1./ Dunavecse Város Önkormányzata Képviselő-testülete úgy határoz, hogy az önkormányzat tulajdonát képező BÁTONY METALL gyártmányú, ECO 230 HD520 típusú, seprűgépet értékesíteni kívánja. Ennek érdekében 14 nap időtartamra pályázat útján meghirdeti értékesítés céljából, minimum vételár 500.000 Ft összegért. 

2./ A képviselő-testület felkéri 

- Nagy Erzsébet jegyzőt a pályázati felhívás közzétételére,

- Vörös Sándor polgármestert, hogy a legjobb ajánlatot adóval kösse meg a szerződést. 

3./ Ezen határozatról értesül:

- Nagy Erzsébet jegyző

- Vörös Sándor polgármester

- Ginál Róbert gazdálkodási csoportvezető


7. h)  Döntés pályázaton való indulásról
                     Előterjesztő: Vörös Sándor polgármester

         Előterjesztésért felelős: Vörös Sándor polgármester
                     Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A Magyar Falu Program keretében „Út, híd, járda építése/felújítása” című pályázat keretében van lehetőség egy utca burkolatjavítására. Az előterjesztésben szereplő utcák közül az Alkony utca kerülne felújításra. A pályázat 100 %-os támogatási intenzitású, előfinanszírozott támogatást biztosít. A bizottság javasolja a pályázat benyújtását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet az MFP pályázat keretében az Alkony utca útburkolatának javításáról szóló pályázat benyújtásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

101/2023. (V. 24.) Kt.h.
Döntés pályázaton való indulásról




















H a t á r o z a t

1./ Dunavecse Város Önkormányzata Képviselő-testülete úgy határoz, hogy az MFP-UHJ/2023. „Út, híd járda építése/felújítása” című pályázaton indulni kíván az Alkony utca felújításával, maximum 40.000.000 Ft összegben. 

2./ A képviselő-testület felkéri Vörös Sándor polgármester urat a további teendők ellátására.
3./ A képviselő-testület megbízza Vörös Sándor polgármestert, hogy 3 vállalkozástól kérjen be a tervezésre ajánlatot, amennyiben a kapott árajánlatok alapján nem szükséges önerőt biztosítani, úgy a legkedvezőbb ajánlatot adóval kösse meg a szerződést.
4./ Ezen határozatról értesül:  

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

A második napirend pont keretében beszéltünk a Leader pályázaton való indulásról. Javaslom, hogy új alumínium mobilszínpadra vagy rendezvénysátorra, kommunális eszközre adjuk be a pályázatot 4 és 20 millió forint közötti összegre. 
Megkérdezem a képviselő-testület tagjaitól, hogy ki ért egyet azzal, hogy a Leader pályázaton induljunk?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

102/2023. (V. 24.) Kt.h.
Döntés pályázaton való indulásról








/Leader pályázat/












H a t á r o z a t

1./ Dunavecse Város Önkormányzata Képviselő-testülete úgy határoz, hogy a LEADER VP6-19.2.1.-91-8-23 „Versenyképesség javítását célzó és közösségi célú települési fejlesztések” című pályázaton indulni kíván.
2./ A képviselő-testület úgy rendelkezik, hogy a támogatási összegen felüli önrészt biztosítja. 

3./ A képviselő-testület felkéri Vörös Sándor polgármester urat a további teendők ellátására.

4./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

7. i) Dunavecse Kölcsey, Kisfaludy és Bem utcák szennyvízelvezetési terve
                   Előterjesztő: Vörös Sándor polgármester

       Előterjesztésért felelős: Vörös Sándor polgármester
                  Tárgyalja: P.Ü.V. Bizottság
Vörös Sándor polgármester úr

Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a javaslatukat.

Molnár Gyula képviselő, a P.Ü.V. Bizottság elnöke

A bizottság megtárgyalta a napirendet és javasolja Dunavecse Kölcsey, Kisfaludy és Bem utcák szennyvízelvezési tervét megrendelni az előterjesztésben szereplő árajánlat alapján a Galway Mérnöki és Szolgáltató Bt.-től. 
Vörös Sándor polgármester úr

Javaslom, hogy olyan határidőt írjunk a szerződésbe, hogy a tervezési díjat, illetve az eljárási díjakat jövőre kelljen megfizetni. Megkérdezem a képviselő-testület tagjaitól, hogy ki ért egyet azzal, hogy Dunavecse Kölcsey, Kisfaludy és Bem utcák szennyvízelvezetési tervét megrendeljük a Galway Mérnöki és Szolgáltató Bt-től 1.360.000 Ft + ÁFA összegért?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

103/2023. (V. 24.) Kt.h.
Dunavecse Kölcsey, Kisfaludy és Bem utcák 
szennyvízelvezetési terve


















H a t á r o z a t

1./ Dunavecse Város Önkormányzata Képviselő-testülete úgy határoz, hogy megrendeli Dunavecse Kölcsey, Kisfaludy és Bem utcák szennyvízelvezetési tervét, – árajánlata alapján – mely kb. 830 – 840 m gerinccsatorna építést és kb. 43 db szennyvízbekötést foglal magába a Galway Mérnöki és Szolgáltató Bt.-től 1.360.000 Ft + ÁFA (kalkulált díj) összegért.
2./ A képviselő-testület továbbá vállalja a vízjogi eljárási díj (100.000 Ft), illetve a Kormányhivatal (ANTSZ) részére fizetendő eljárási díj (23.900 Ft) továbbá a tulajdoni lapok költségét. 
3./ A képviselő-testület felkéri
-  Vörös Sándor polgármester urat a további teendők ellátására,
- Ginál Róbert gazdálkodási csoportvezetőt, hogy a 2024. évi költségvetésbe az összegeket tervezze be.
4./ Ezen határozatról értesül:

- GALWAY Mérnöki és Szolgáltató Bt. 6000 Kecskemét, Dózsa Gy, út 27.

- Vörös Sándor polgármester
- Ginál Róbert gazdálkodási csoportvezető

Polgármester úr tájékoztatja a képviselő-testületet és a jelenlévőket, hogy a következő testületi ülés 2023. június 28-án lesz.

Nyílt ülés keretében több napirend nem volt, ezért Polgármester úr a nyílt ülést 16,30 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….




          ………………………….

